Alvaro Morata jixtieq jagħlaq il-karriera ma' Getafe L-attakkant internazzjonali Spanjol Alvaro Morata sostna li jixtieq jagħlaq il-karriera tiegħu ma' Getafe. Dan il-club huwa wieħed mill-iktar favoriti tal-iskorer prolifiku ta' 28 sena u għalkemm qatt ma lagħab b'mod uffiċjali magħhom, kienu proprju huma li bdew irawmuh għal din il-logħba meta kien żgħir. Morata huwa wkoll ħabib tal-president ta' Getafe u għalhekk jixtieq li għallinqas fl-aħħar tal-karriera tiegħu jilbes il-flokk abjad tal-club. Morata reġa' jinsab ma' Juventus għat-tieni darba fil-karriera tiegħu u tista' tgħid li diġá ħalla l-marka tiegħu meta skorja żewġ goals f'ħames partiti.